Skoleondersteuningsentrum SOS | Solidariteit Helpende Hand
Skoleondersteuningsentrum SOSTuis » Skoleondersteuningsentrum SOS	SOS is hier om skole te red Die Skoleondersteuningsentrum (SOS) is ’n inisiatief van Solidariteit Helpende Hand wat gaan toesien dat Afrikaanse skole onderrig van wêreldgehalte kan bied en nog vir jare gaan voortbestaan.
Toer21 In 2016 gaan GeRAT en die V.A.W. ’n spesiale toer regdeur die land onderneem en 21 dorpe besoek. Daar sal twee middagseminare op elke dorp vir die dorp se onderwysers aangebied word. Die seminare sal fokus op breinprofielontleding, leierskapopleiding vir skoolhoofde, tegnologie in die klaskamer, produkte vir grondslagfase en psigometriese toetse, met spesiale fokus op die vakgebiede Afrikaans en Wiskunde.
Die koste verbonde aan bywoning is R100 per dag, maar lede van die V.A.W. en GeRAT kan dit gratis bywoon. Die eerste ronde vind op 26 en 27 Januarie in Pretoria plaas.
Toer 21 Dekkingsbrief 2016
Die Markplein is ’n Afrikaanse webblad waar onderwysers en leerlinge produkte soos vraestelle en werkkaarte kan koop en verkoop. Hoewel die eerste produkte wiskundig van aard is, word beplan dat Die Markplein binnekort produkte van alle skoolvakke sal bevat (www.diemarkplein.co.za).
Wiskunde-, lees- en loopbaan-apps
Die eerste Afrikaanse wiskunde-app met die naam Wiskunde Hupstoot is rééds op die App Store beskikbaar. Graad 11- en 12-leerlinge ontvang gratis Afrikaanse video’s wat wiskunde verduidelik saam met die app.
Die eerste Afrikaanse lees-app van sy soort (www.leesapp.co.za) en ’n alfabetboekie is op Toep Store en Google Play beskikbaar. Hierdie apps is ontwikkel om graadeen-leerders te leer lees.
Die Loopbaan-app sal vroeg in 2016 ’n eenstopdiens wees waar leerlinge inligting oor universiteite, vakkeuses, TPT-tellings en relevante inligting vir loopbaanbeplanning kan kry.
Wil jy jou wiskundepunte verbeter?
Wees deel van die VAW se wiskunde-winterskool wat by Akademia se agt landwye sentra aangebied word. Wiskunde-onderwysers gaan wiskundelesse gelyktydig aan tot 300 leerlinge landwyd vanaf die uitsaaisentrum in Centurion aanbied.
Jou kontaknommer*NameThis field is for validation purposes and should be left unchanged.